Ten spyte van ‘n terugslag vir André toe hy gedurende Meimaand ‘n dubbele hartaanval gehad het, asook kernlede van die Meisieskoor wat as gevolg van sportverpligtinge nie aan die kompetisie kon deelneem nie, seëvier beide SMK en SSK in hul onderskeie kategorieë. SMK word ook as die Algehele Wenner in die Meer Ervare Hoërskool- kategorie aangewys.
Nie net voer André gedurende ‘n moeilike en veeleisende 2016 sy hoërskoolkore tot hierdie hoogtes nie, maar hy slaag ook daarin om tydens die Wêreldkoorspele in Sochi, Rusland met die USK (Universiteit Stellenbosch Koor) wêreldwyd die eerste plek vir kore te behaal.